title: Sklep Sveta in predstavnikov vlad držav članic, ki so se sestali v okviru Sveta z dne 11. novembra 1991 o opustitvi uporabe Sporazumov med Evropsko skupnostjo, njenimi državami članicami in Socialistično federativno republiko Jugoslavijo

text:
Pomembno pravno obvestilo

|

41991D0586

Uradni list L 315 , 15/11/1991 str. 0047 - 0047 finska posebna izdaja: poglavje 11 zvezek 18 str. 0178  švedska posebna izdaja: poglavje 11 zvezek 18 str. 0178

		Sklep Sveta in predstavnikov vlad držav članic, ki so se sestali v okviru Svetaz dne 11. novembra 1991o opustitvi uporabe Sporazumov med Evropsko skupnostjo, njenimi državami članicami in Socialistično federativno republiko Jugoslavijo(91/586/ESPJ, EGS)SVET EVROPSKIH SKUPNOSTI IN PREDSTAVNIKI VLAD DRŽAV ČLANIC EVROPSKIH SKUPNOSTI, KI SO SE SESTALI V OKVIRU SVETA SOker so Evropska skupnost in njene države članice s Socialistično federativno republiko Jugoslavijo sklenile Sporazum o sodelovanju, z njim povezane protokole in druge pravne akte, kot tudi Sporazum o ESPJ izdelkih;ker so se, v svojih deklaracijah z dne 5. in 28. oktobra 1991, Evropska skupnost in njene države članice, ki so se srečale v okviru Evropskega političnega sodelovanja, seznanile s krizo v Jugoslaviji; ker je Varnostni svet Združenih narodov v resoluciji 713 (1991) izrazil skrb, da bi podaljševanje te situacije predstavljalo nevarnost mednarodnemu miru in varnosti;ker nadaljevanje sovražnosti in njihove posledice na gospodarske in trgovinske odnose, tako med jugoslovanskimi republikami kot Skupnostjo, pomenijo veliko spremembo pogojev, pod katerimi sta bila sklenjena Sporazum o sodelovanju med Evropsko gospodarsko skupnostjo in Socialistično federativno republiko Jugoslavijo [1] in njegovi protokoli, kot tudi Sporazum Evropske skupnosti za premog in jeklo; ker zbuja dvom glede izvajanja takšnih sporazumov in protokolov;ker ugovor Evropske skupnosti in njenih držav članic, ki so se srečale v okviru evropskega političnega sodelovanja dne 6. oktobra 1991 v Haarzuilensu, ki zahteva skladnost s Sporazumom o ustavitvi ognja, sklenjenem v Haagu dne 4. oktobra 1991, ni bil upoštevan;ker so v izjavi z dne 6. oktobra 1991 Evropska skupnost in njene države članice, ki so se srečale v okviru evropskega političnega sodelovanja, objavile svojo odločitev, da prekinejo sporazume med Skupnostjo in Jugoslavijo, če sporazum, sprejet v Haagu dne 4. oktobra 1991 med pogodbenicama v sporu, v prisotnosti predsednika Sveta Evropskih skupnosti in predsednika konference o Jugoslaviji, ne bo upoštevan;ker je Skupnost začela z ustreznimi postopki za odpoved zgoraj navedenih sporazumov;po priporočilu Komisije,SKLENILI:1. Izvajanje zgoraj navedenih sporazumov se takoj prekine.2. Ta Sklep se objavi v Uradnem listu Evropskih skupnosti.V Bruslju, 11. novembra 1991PredsednikH. J. Simons[1] UL L 41, 14.2.1983, str. 1.--------------------------------------------------


title: Sklep Komisije z dne 10. julija 2015 o imenovanju nekaterih članov Znanstvenega sveta Evropskega raziskovalnega sveta

text:
               11.7.2015

               SL

               Uradni list Evropske unije

               C 227/2

         SKLEP KOMISIJE
   z dne 10. julija 2015
   o imenovanju nekaterih članov Znanstvenega sveta Evropskega raziskovalnega sveta
   (2015/C 227/02)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Sklepa Sveta 2013/743/EU z dne 3. decembra 2013 o vzpostavitvi posebnega programa za izvajanje okvirnega programa za raziskave in inovacije (2014–2020) – Obzorje 2020 in razveljavitvi odločb 2006/971/ES, 2006/972/ES, 2006/973/ES, 2006/974/ES in 2006/975/ES (1) ter zlasti člena 7(1) Sklepa,
   ob upoštevanju naslednjega:

               (1)

               Komisija je s Sklepom C(2013) 8915 (2) (kakor je bil pozneje spremenjen s Sklepom C(2015) 58 (3)) ustanovila Evropski raziskovalni svet (v nadaljnjem besedilu: ERC) za obdobje od 1. januarja 2014 do 31. decembra 2020, in sicer za izvajanje ukrepov iz dela I „Odlična znanost“ v okviru posebnega cilja „Evropski raziskovalni svet (ERC)“ iz člena 3(1)(a) Sklepa 2013/743/EU.

               (2)

               ERC sestavljata neodvisen Znanstveni svet iz člena 7 Sklepa 2013/743/EU in posebna izvedbena struktura iz člena 8 navedenega sklepa.

               (3)

               V skladu s členom 2(1) Sklepa C(2013) 8915 je Znanstveni svet sestavljen iz predsednika ERC in 21 drugih članov.

               (4)

               V skladu s tretjim pododstavkom člena 7(1) Sklepa 2013/743/EU so člani Znanstvenega sveta imenovani za štiri leta z možnostjo enkratnega podaljšanja. Člani bi morali biti imenovani tako, da se zagotovi neprekinjeno delovanje Znanstvenega sveta.

               (5)

               Mandat nekaterih članov Znanstvenega sveta se je iztekel 31. decembra 2014, zato je treba obnoviti članstvo v Znanstvenem svetu.

               (6)

               V skladu z drugim pododstavkom člena 7(1) Sklepa 2013/743/EU člane Znanstvenega sveta imenuje Komisija po neodvisnem in preglednem postopku za imenovanje, o katerem se dogovori z Znanstvenim svetom ter ki vključuje posvetovanje z znanstveno skupnostjo in poročilo Evropskemu parlamentu in Svetu. V ta namen je bil ustanovljen stalni odbor za imenovanje prihodnjih članov Znanstvenega sveta. Stalni odbor za imenovanje je Komisiji dal priporočila v zvezi z nadomestitvijo in ponovnim imenovanjem članov Znanstvenega sveta, ki so bila sprejeta –

         SPREJELA NASLEDNJI SKLEP:
   Člen 1
   Isabelle Vernos je imenovana za članico Znanstvenega sveta ERC v drugem mandatu, ki se izteče 30. junija 2019.
   Margaret Buckingham je imenovana za članico Znanstvenega sveta ERC v prvem mandatu, ki se izteče 30. junija 2019.
   Michael Kramer je imenovan za člana Znanstvenega sveta ERC v prvem mandatu, ki se izteče 30. junija 2019.
   Micali Silvio je imenovan za člana Znanstvenega sveta ERC v prvem mandatu, ki se izteče 30. junija 2019.
   Člen 2
   Ta sklep začne veljati 1. julija 2015.

      V Bruslju, 10. julija 2015

            Za Komisijo

         Carlos MOEDAS

            Član Komisije

      (1)  UL L 347, 20.12.2013, str. 965.

      (2)  Sklep Komisije C(2013) 8915 z dne 12. decembra 2013 o ustanovitvi Evropskega raziskovalnega sveta (UL C 373, 20.12.2013, str. 23).

      (3)  Sklep Komisije C(2015) 58 z dne 17. februarja 2015 o spremembi Sklepa Komisije C(2013) 8915 o ustanovitvi Evropskega raziskovalnega sveta (UL C 58, 18.2.2015, str. 3).


title: 2008/461/ES: Sklep Sveta z dne 16. junija 2008 o imenovanju španskega nadomestnega člana Odbora regij

text:
               19.6.2008

               SL

               Uradni list Evropske unije

               L 160/32

      SKLEP SVETA

   z dne 16. junija 2008
   o imenovanju španskega nadomestnega člana Odbora regij
   (2008/461/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 263 Pogodbe,
   ob upoštevanju predloga španske vlade,
   ob upoštevanju naslednjega:

               (1)

               Svet je 24. januarja 2006 sprejel Sklep 2006/116/ES o imenovanju članov in nadomestnih članov Odbora regij za obdobje od 26. januarja 2006 do 25. januarja 2010 (1).

               (2)

               Zaradi odstopa g. Pedra MOYE MILANÉSA se je sprostilo mesto nadomestnega člana Odbora regij –

         SKLENIL:
   Člen 1
   G. Enrique OJEDA VILA, Secretario General de Acción Exterior, Andalucía, se za preostanek mandata, ki se izteče 25. januarja 2010, imenuje za nadomestnega člana Odbora regij.
   Člen 2
   Ta sklep začne učinkovati na dan sprejetja.

      V Luxembourgu, 16. junija 2008

            Za Svet

            Predsednik

         D. RUPEL

      (1)  UL L 56, 25.2.2006, str. 75.


title: Sklep št. S4 z dne 2. oktobra 2009 o postopkih povračil za izvajanje členov 35 in 41 Uredbe (ES) št. 883/2004 Evropskega parlamenta in Sveta (Besedilo velja za EGP in za sporazum ES/Švica)

text:
               24.4.2010

               SL

               Uradni list Evropske unije

               C 106/52

         SKLEP št. S4
   z dne 2. oktobra 2009
   o postopkih povračil za izvajanje členov 35 in 41 Uredbe (ES) št. 883/2004 Evropskega parlamenta in Sveta
   (Besedilo velja za EGP in za sporazum ES/Švica)
   2010/C 106/17
   UPRAVNA KOMISIJA ZA KOORDINACIJO SISTEMOV SOCIALNE VARNOSTI JE –
   ob upoštevanju člena 72(a) Uredbe (ES) št. 883/2004 Evropskega parlamenta in Sveta z dne 29. aprila 2004 o koordinaciji sistemov socialne varnosti (1), v skladu s katerim je Upravna komisija pristojna za obravnavo vseh vprašanj v zvezi z upravljanjem ali razlago, ki izhajajo iz določb Uredbe (ES) št. 883/2004 in Uredbe (ES) št. 987/2009 Evropskega parlamenta in Sveta z dne 16. septembra 2009 o določitvi podrobnih pravil za izvajanje Uredbe (ES) št. 883/2004 o koordinaciji sistemov socialne varnosti (2),
   ob upoštevanju členov 35 in 41 Uredbe (ES) št. 883/2004,
   ob upoštevanju členov 66 do 68 Uredbe (ES) št. 987/2009,
   ob upoštevanju naslednjega:

               (1)

               Stroški storitev, ki jih zagotovi nosilec ene države članice v imenu nosilca druge države članice, se v celoti povrnejo.

               (2)

               Če ni dogovorjeno drugače, se morajo povračila med nosilci izvršiti hitro in učinkovito, da bi se preprečilo kopičenje zahtevkov, ki ostajajo dolgo neizplačani.

               (3)

               Kopičenje zahtevkov bi lahko ogrozilo učinkovito delovanje sistema Skupnosti in pravice posameznikov.

               (4)

               Upravna komisija je v Sklepu št. S1 (3) sklenila, da se nosilcu iz kraja stalnega prebivališča povrnejo stroški zdravstvenega varstva, zagotovljenega na podlagi veljavne evropske kartice zdravstvenega zavarovanja.

               (5)

               Dogovorjene najboljše prakse bi prispevale k hitremu in učinkovitemu poravnavanju povračil med nosilci.
               V skladu s pogoji iz člena 71(2) Uredbe (ES) št. 883/2004 –

         SKLENILA:
   A.   Povračilo na podlagi dejanskih stroškov (člen 62 Uredbe (ES) št. 987/2009)

               1.

               Nosilec, ki zahteva povračilo na podlagi dejanskih stroškov, predloži zahtevek najpozneje v roku iz člena 67(1) Uredbe (ES) št. 987/2009 (v nadaljnjem besedilu: izvedbena uredba). Nosilec, ki prejme zahtevek, zagotovi njegovo plačilo v roku iz člena 67(5) izvedbene uredbe, pred tem rokom pa takoj, ko to lahko naredi.

               2.

               Zahtevki za povračila glede storitev, zagotovljenih na podlagi evropske kartice zdravstvenega zavarovanja, dokumenta, ki nadomešča to kartico, ali kakršnega koli drugega dokumenta o upravičenosti, se lahko zavrnejo in vrnejo nosilcu upniku, če je zahtevek npr.:

                           —

                           nepopoln in/ali nepravilno izpolnjen,

                           —

                           povezan s storitvami, ki niso bile opravljene v času veljavnosti evropske kartice zdravstvenega zavarovanja ali dokumenta o upravičenosti, ki ga je prejemnik storitev uporabil.

                     Zahtevek se ne sme zavrniti zaradi tega, ker oseba ni več zavarovana pri nosilcu, ki je izdal evropsko kartico zdravstvenega zavarovanja ali dokument o upravičenosti, če so bile storitve upravičencu zagotovljene v času veljavnosti uporabljenega dokumenta.
               Nosilec, ki mora povrniti stroške storitev, opravljenih na podlagi evropske kartice zdravstvenega zavarovanja, lahko zahteva od nosilca, pri katerem je bila oseba prijavljena v času opravljanja storitev, da prvemu nosilcu povrne stroške za navedene storitve ali stvar uredi z zadevno osebo, če ta oseba ni bila upravičena do uporabe evropske kartice zdravstvenega zavarovanja.

               3.

               Nosilec dolžnik ne sme preveriti skladnosti zahtevka s členoma 19 in 27(1) Uredbe (ES) št. 883/2004, razen če obstaja utemeljen sum zlorabe, kot je to pojasnila sodna praksa Evropskega sodišča (4). Nosilec dolžnik mora zato sprejeti informacije, na katerih zahtevek temelji, in izvršiti povračilo. V primeru suma zlorabe lahko nosilec dolžnik zaradi ustreznih razlogov zavrne zahtevek v skladu s členom 67(5) izvedbene uredbe.

               4.

               Za izvajanje točk 2 in 3, če nosilec dolžnik dvomi o resničnosti dejstev, na katerih temelji zahtevek, mora nosilec upnik preveriti, ali je bil zahtevek pravilno izdan, in ga po potrebi umakniti ali ponovno izračunati.

               5.

               Zahtevek, ki se predloži po roku iz člena 67(1) izvedbene uredbe, se ne upošteva.

         B.   Povračilo na podlagi pavšalnih zneskov (člen 63 izvedbene uredbe)

               6.

               Seznam iz člena 64(4) izvedbene uredbe se predloži organu za zvezo države članice dolžnice do konca leta po referenčnem letu, zahtevki, ki temeljijo na tem seznamu, pa se istemu organu predložijo čim prej po objavi letnih pavšalnih zneskov na osebo v Uradnem listu Evropske unije, vendar v roku iz člena 67(2) izvedbene uredbe.

               7.

               Nosilec upnik nosilcu dolžniku hkrati predloži zahtevke, ki zadevajo določeno koledarsko leto, kadar je to mogoče.

               8.

               Nosilec dolžnik, ki prejme zahtevek za povračilo na podlagi pavšalnih zneskov, zagotovi njegovo plačilo v roku iz člena 67(5) izvedbene uredbe, pred tem rokom pa takoj, ko to lahko naredi.

               9.

               Zahtevek, predložen po roku iz člena 67(2) izvedbene uredbe, se ne upošteva.

               10.

               Zahtevek za povračilo na podlagi pavšalnih stroškov se lahko zavrne in vrne nosilcu upniku, če je zahtevek npr.:

                           —

                           nepopoln in/ali nepravilno izpolnjen,

                           —

                           povezan z obdobjem, v katerem oseba ni bila prijavljena na podlagi veljavnega dokumenta o upravičenosti.

               11.

               Če nosilec dolžnik dvomi o resničnosti dejstev, na katerih temelji zahtevek, mora nosilec upnik preveriti, ali je bil račun pravilno izdan, in po potrebi umakniti ali ponovno izračunati zahtevek.

         C.   Predplačila po členu 68 izvedbene uredbe

               12.

               V primeru predplačila po členu 68 izvedbene uredbe se znesek plačila določi posebej za zahtevke na podlagi dejanskih stroškov (člen 67(1) izvedbene uredbe) in zahtevke na podlagi pavšalnih zneskov (člen 67(2) izvedbene uredbe).

         D.   Sodelovanje in izmenjava informacij

               13.

               Nosilci si prizadevajo za dobro medsebojno sodelovanje in zagotavljajo izvajanje lastne zakonodaje.

         E.   Začetek veljavnosti

               14.

               Ta sklep se objavi v Uradnem listu Evropske unije. Uporablja se od dneva začetka veljavnosti Uredbe (ES) št. 987/2009.

            Predsednica Upravne komisije

         Lena MALMBERG

      (1)  UL L 166, 30.4.2004, str. 1.

      (2)  UL L 284, 30.10.2009, str. 1.

      (3)  Glej stran 23 tega Uradnega lista.

      (4)  Sodba z dne 12. aprila 2005 v zadevi C-145/03, Dediči Annette Keller proti Instituto Nacional de la Seguridad Social (INSS) in Instituto Nacional de Gestión Sanitaria (Ingesa), ZOdl. 2005, str. I-02529.


title: Sklep Sveta (EU) 2015/1573 z dne 18. septembra 2015 o imenovanju štirih nizozemskih članov in petih nizozemskih nadomestnih članov Odbora regij

text:
               22.9.2015

               SL

               Uradni list Evropske unije

               L 245/10

         SKLEP SVETA (EU) 2015/1573
   z dne 18. septembra 2015
   o imenovanju štirih nizozemskih članov in petih nizozemskih nadomestnih članov Odbora regij
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 305 Pogodbe,
   ob upoštevanju predloga nizozemske vlade,
   ob upoštevanju naslednjega:

               (1)

               Svet je 26. januarja, 5. februarja in 23. junija 2015 sprejel sklepe (EU) 2015/116 (1), (EU) 2015/190 (2) in (EU) 2015/994 (3) o imenovanju članov in nadomestnih članov Odbora regij za obdobje od 26. januarja 2015 do 25. januarja 2020.

               (2)

               Zaradi konca mandata R.E. (Ralpha) DE VRIESA, A. (Berta) GIJSBERTSA, W.H. (Hester) MAIJ in B.S. (Bota) WILPSTRE so se sprostila štiri mesta članov Odbora regij.

               (3)

               Zaradi konca mandata H. (Henka) BRINKA, J.H.J. (Hansa) KONSTA, E.M. (Elvire) SWEET in Dr. J.M.E. (Annemieke) TRAAG so se sprostila štiri mesta nadomestnih članov Odbora regij.

               (4)

               Zaradi imenovanja T.J.S.M. BOVENSA za člana Odbora regij se je sprostilo mesto nadomestnega člana.

         SPREJEL NASLEDNJI SKLEP:
   Člen 1
   Za preostanek mandata, ki se izteče 25. januarja 2020, se za člane Odbora regij imenujejo:

               —

               J.A. (John) JORRITSMA, Commissaris van de Koning in Fryslân,

               —

               Th.J.F.M. (Theo) BOVENS, Commissaris van de Koning in Limburg,

               —

               M.A. (Michiel) SCHEFFER, Gedeputeerde in Gelderland,

               —

               C.J. (Cees) LOGGEN, Gedeputeerde in Noord-Holland.

         Člen 2
   Za preostanek mandata, ki se izteče 25. januarja 2020, se za nadomestne člane Odbora regij imenujejo:

               —

               N. (Nienke) HOMAN, Gedeputeerde in Groningen,

               —

               A. (Ard) VAN DER TUUK, Gedeputeerde in Drenthe,

               —

               D.J.E. (Erik) LIEVERS, Gedeputeerde in Overijssel,

               —

               A.M.A. (Mariëtte) PENNARTS-POUW, Gedeputeerde in Utrecht,

               —

               M.A. (Michiel) RIJSBERMAN, Gedeputeerde in Flevoland.

         Člen 3
   Ta sklep začne veljati na dan sprejetja.

      V Bruslju, 18. septembra 2015

            Za Svet

            Predsednica

         C. DIESCHBOURG

      (1)  UL L 20, 27.1.2015, str. 42.

      (2)  UL L 31, 7.2.2015, str. 25.

      (3)  UL L 159, 25.6.2015, str. 70.


title: Sklep Sveta z dne 15. oktobra 2007 o imenovanju italijanskih članov in nadomestnih članov Svetovalnega odbora za varnost in zdravje pri delu

text:
               24.10.2007

               SL

               Uradni list Evropske unije

               C 249/6

      SKLEP SVETA

   z dne 15. oktobra 2007
   o imenovanju italijanskih članov in nadomestnih članov Svetovalnega odbora za varnost in zdravje pri delu
   (2007/C 249/07)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti člena 202 Pogodbe,
   ob upoštevanju Sklepa Sveta 2003/C 218/01 (1) z dne 22. julija 2003 o ustanovitvi Svetovalnega odbora za varnost in zdravje pri delu in zlasti člena 3 Sklepa,
   ob upoštevanju seznama kandidatov, ki so jih Svetu posredovale vlade držav članic,
   ob upoštevanju naslednjega:

               (1)

               Svet je s Sklepom z dne 27. februarja 2007 (2) imenoval člane in nadomestne člane Svetovalnega odbora za varnost in zdravje pri delu za obdobje od 1. marca 2007 do 28. februarja 2010, razen italijanskih članov in nadomestnih članov;

               (2)

               Italijanska vlada je za nezasedena mesta podala predloge za imenovanje –

         SKLENIL:
   Edini člen
   Za člane in nadomestne člane Svetovalnega odbora za varnost in zdravje pri delu so za preostanek mandata, to je do 28. februarja 2010, imenovani:
   I.   PREDSTAVNIKI VLADE

               Članica

               Nadomestna člana

               ga. Lea BATTISTONI

               g. Lorenzo FANTINI
               g. Mario ALVINO

         II.   PREDSTAVNIKI SINDIKATOV

               Član

               Nadomestni članici

               g. Diego ALHAIQUE

               ga. Cinzia FRASCHERI
               ga. Gabriella GALLI

         III.   PREDSTAVNIKI ORGANIZACIJ DELODAJALCEV

               Član

               Nadomestna člana

               g. Luigi CASANO

               g. Walter REGIS
               g. Giorgio RUSSOMANNO

      V Luxembourgu, 15. oktobra 2007

            Za Svet

            Predsednik

         L. AMADO

      (1)  UL C 218, 13.9.2003, str. 1.

      (2)  UL L 64, 2.3.2007, str. 30.


title: 2008/114/ES,Euratom: Sklep Sveta z dne 12. februarja 2008 o določitvi statuta Agencije za oskrbo Euratom

text:
               15.2.2008

               SL

               Uradni list Evropske unije

               L 41/15

      SKLEP SVETA

   z dne 12. februarja 2008
   o določitvi statuta Agencije za oskrbo Euratom
   (2008/114/ES, Euratom)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti za atomsko energijo in zlasti drugega odstavka člena 54 Pogodbe,
   ob upoštevanju predloga Komisije,
   ob upoštevanju mnenja Evropskega parlamenta (1),
   ob upoštevanju naslednjega:

               (1)

               Naslov II, Poglavje 6 Pogodbe predvideva ustanovitev Agencije za oskrbo Euratom (v nadaljnjem besedilu „Agencija“) ter določa njene naloge in obveznosti pri zagotavljanju redne in pravične dobave jedrskega materiala uporabnikom v Evropski uniji. Statut Agencije je bil sprejet 6. novembra 1958 (2). Glede na to, da se je število držav članic povečalo in da je treba za Agencijo uporabiti sodobne finančne določbe ter določiti njen sedež, bi bilo treba ta statut razveljaviti in nadomestiti.

               (2)

               Novi statut bi moral vsebovati finančne določbe, ki so v skladu z Uredbo Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3). Obenem bi se morala v skladu s členom 183 Pogodbe sprejeti posebna finančna uredba, ki se uporablja za Agencijo. Treba bi bilo ohraniti kapital Agencije in možnost uporabe dajatev od transakcij, predvidena v Pogodbi.

               (3)

               Novi statut Agencije bi moral biti prilagojen razmeram razširjene Evropske unije. Predvsem bi bilo treba spremeniti velikost Svetovalnega odbora Agencije, da bi se izboljšala njegovo delovanje in učinkovitost –

         SKLENIL:
   Člen 1
   Sprejme se statut Agencije za oskrbo Euratom, kakor je določen v Prilogi.
   Člen 2
   Statut Agencije za oskrbo Euratom z dne 6. novembra 1958 se razveljavi.
   Člen 3
   Ta sklep začne učinkovati dvajseti dan po objavi v Uradnem listu Evropske unije.

      V Bruslju, 12. februarja 2008

            Za Svet

            Predsednik

         A. BAJUK

      (1)  Mnenje z dne 13. november 2007 (še ni objavljeno v Uradnem listu).

      (2)  UL 27, 6.12.1958, str. 534/58.

      (3)  UL L 248, 16.9.2002, str. 1. Uredba, kakor je bila nazadnje spremenjena z Uredbo (ES) št. 1525/2007 (UL L 343, 27.12.2007, str. 9).

      PRILOGA
      STATUT AGENCIJE ZA OSKRBO EURATOM
      POGLAVJE 1
      NOTRANJA STRUKTURA IN DELOVANJE
      Člen 1
      Cilji in naloge
      1.   Cilj Agencije za oskrbo Euratom (v nadaljnjem besedilu „Agencija“) je izvajanje nalog, ki so ji zaupane z naslovom II, Poglavjem 6 Pogodbe, v skladu s cilji Pogodbe.
      V ta namen Agencija med drugim:

                  —

                  Skupnosti zagotavlja strokovno znanje, informacije in nasvete o vseh zadevah, povezanih z delovanjem trga jedrskega materiala in storitev,

                  —

                  nadzoruje trg, tako da spremlja in odkriva tržne trende, ki bi lahko vplivali na zanesljivost oskrbe z jedrskim materialom in storitvami v Evropski uniji, in

                  —

                  se posvetuje in tesno sodeluje s Svetovalnim odborom, ustanovljenim v skladu s členom 11 (v nadaljnjem besedilu „Odbor“), ki jo tudi podpira.

            2.   Agencija lahko v skladu s členoma 62 in 72 Pogodbe ustvari tudi zalogo jedrskega materiala.
      Člen 2
      Pravni položaj in sedež
      1.   Agencija je pravna oseba v skladu s členom 54 Pogodbe. Agencija svoje dejavnosti opravlja izključno v splošnem interesu. Njeno delovanje je nepridobitno.
      2.   Za Agencijo, njenega generalnega direktorja in osebje se uporablja Protokol o privilegijih in imunitetah Evropskih skupnosti.
      3.   Agencija ima sedež v Luxembourgu.
      4.   Na lastno pobudo lahko sprejeme kakršne koli nadaljnje ukrepe glede svoje notranje organizacije, ki so morda potrebni za izvajanje njenih nalog v Skupnosti in tudi zunaj nje.
      5.   Agencija ima v vseh državah članicah najširšo pravno sposobnost, ki jo pravnim osebam priznava notranja zakonodaja. Predvsem lahko pridobiva premičnine in nepremičnine ali z njimi razpolaga in je lahko stranka v sodnih postopkih.
      Člen 3
      Dolžnosti in pooblastila generalnega direktorja
      1.   Generalnega direktorja imenuje Komisija.
      2.   Generalni direktor predstavlja Agencijo. Svoja pooblastila lahko prenese na druge osebe. Pravila za prenos pooblastil se določijo v notranjih dokumentih Agencije.
      3.   Generalni direktor je odgovoren za:

                  —

                  zagotavljanje izvajanja nalog Agencije iz člena 1,

                  —

                  izvrševanje izključne pravice Agencije, da sklepa dobavne pogodbe za jedrski material, in pravice do izbire,

                  —

                  vsakodnevno upravljanje in poslovodenje vseh virov Agencije,

                  —

                  redno obveščanje Odbora in posvetovanje z njim o vseh zadevah, ki so v pristojnosti Odbora v skladu s členom 13(3),

                  —

                  pripravo osnutka poročila o oceni prihodkov in odhodkov Agencije in izvrševanje njenega proračuna,

                  —

                  izvedbo študij in pripravo posebnih poročil, za katere šteje, da so potrebni v skladu s členom 1(1), v tesnem sodelovanju z Odborom in pošiljanje teh študij in poročil Evropskemu parlamentu, Svetu in Komisiji.

            4.   Generalni direktor vsako leto po prejemu mnenja Odbora predloži Evropskemu parlamentu, Svetu in Komisiji poročilo o dejavnostih Agencije v preteklem letu in delovni program za naslednje leto.
      Člen 4
      Generalni direktor in osebje
      1.   Generalni direktor in osebje Agencije so ali postanejo uradniki Evropskih skupnosti, za katere veljajo Kadrovski predpisi za uradnike in pogoji za zaposlitev drugih uslužbencev Evropskih skupnosti, kakor jih določa Uredba Sveta (EGS, Euratom, ESPJ) št. 259/68 (1) in pravila, ki so jih skupaj sprejele institucije Evropskih skupnosti za uporabo teh kadrovskih predpisov. Uradnike imenuje in plačuje Komisija.
      2.   Generalni direktor in osebje Agencije so varnostno preverjeni v skladu s členom 194 Pogodbe, in sicer glede vseh dejstev, informacij, znanja, dokumentov ali predmetov, za katere velja sistem varovanja stopnje zaupnosti in pridejo v njihovo posest oziroma so jim sporočeni.
      Člen 5
      Nadzor s strani Komisije
      1.   Agencija je pod nadzorom Komisije, ki ji lahko izda direktive in ima pravico veta na njene odločitve.
      2.   Pravica veta zastara v roku desetih delovnih dni po sprejetju odločitve Agencije, če v tem času Komisija ali njen predstavnik ne izrazi pridržka. Komisija ali njen predstavnik se lahko pravici do pridržka odpove pred potekom tega roka.
      3.   Če Komisija ali njen zastopnik predloži pridržek v roku, ki je predpisan v odstavku 2, Komisija sprejme dokončno stališče najkasneje v desetih delovnih dneh od dneva predložitve pridržka.
      4.   Določbe tega člena nikakor ne preprečujejo uporabe člena 53 Pogodbe.
      5.   Zainteresirani lahko o vsakem dejanju ali opustitvi dejanja Agencije iz člena 53 Pogodbe obvestijo Komisijo v petnajstih delovnih dneh od prejetja obvestila ali v desetih delovnih dneh po objavi, če takega obvestila ni bilo. Če ni ne obvestila ne objave, začne rok teči z dnem, ko so zainteresirani izvedeli za dejanje.
      POGLAVJE 2
      FINANČNE DOLOČBE
      Člen 6
      Finančna organizacija
      1.   Agencija ima finančno avtonomijo. V okviru svojih pristojnosti deluje v skladu s tržnimi pravili.
      2.   Agencija je ves čas pooblaščena, da sredstva v eurih prenese v drugo valuto, da bi izvedla finančne ali tržne operacije v skladu s svojimi cilji, kakor jih določa Pogodba, ter s tem statutom.
      Če Agencija razpolaga z denarnimi ali unovčljivimi sredstvi v valuti, ki jo potrebuje, se takšnim prenosom čim bolj izogiba.
      Agencija lahko izvede finančne operacije za doseganje svojih ciljev s sredstvi, ki jih ne potrebuje neposredno za izpolnjevanje svojih obveznosti.
      3.   Agencija je pooblaščena za dajanje posojil v imenu Evropske skupnosti za atomsko energijo in v okviru zneskov, ki jih določi Svet, katerih prihodki bodo uporabljeni za izvajanje njenih nalog.
      4.   Za obveznosti, ki jih prevzame Agencija v skladu s tem statutom, jamči Evropska skupnost za atomsko energijo.
      Člen 7
      Prihodki in odhodki
      1.   Za vsako proračunsko leto se pripravijo ocene vseh prihodkov in odhodkov Agencije in se prikažejo v proračunu Agencije. Proračunsko leto ustreza koledarskemu letu.
      2.   Prihodki in odhodki, prikazani v proračunu, so uravnoteženi.
      3.   Prihodke Agencije sestavljajo prispevki Skupnosti, bančne obresti, prihodki od kapitala in bančnih naložb ter po potrebi dajatve, kakor so predvidene v členu 54 Pogodbe, in posojila.
      4.   Odhodki Agencije vključujejo upravne odhodke njenega osebja in Odbora ter stroške, ki izhajajo iz pogodb s tretjimi stranmi.
      5.   Generalni direktor vsako leto pripravi oceno prihodkov in odhodkov Agencije za naslednje proračunsko leto. Ta ocena, ki vključuje osnutek kadrovskega načrta, se po prejemu mnenja Odbora do 31. marca posreduje Komisiji.
      6.   Na podlagi te ocene Komisija v predhodni predlog splošnega proračuna Evropske unije vključi ocene, ki se ji zdijo potrebne za kadrovski načrt, in znesek subvencije, ki bremeni splošni proračun.
      7.   Proračunski organ v okviru proračunskega postopka odobri proračunska sredstva za subvencijo Agenciji in sprejme kadrovski načrt za Agencijo, ki je v kadrovskem načrtu Komisije prikazan ločeno.
      8.   Proračun sprejme Komisija. Dokončen je, ko je dokončno sprejet splošni proračun Evropske unije. Po potrebi se ustrezno prilagodi. Proračun Agencije je objavljen na njeni spletni strani.
      9.   Vsaka sprememba kadrovskega načrta in proračuna Agencije je predmet spremembe proračuna, sprejete po enakem postopku kot prvotni proračun. Spremembe kadrovskega načrta se predložijo proračunskemu organu. Spremembe proračuna se posredujejo v vednost Evropskemu parlamentu in Svetu.
      Člen 8
      Izvrševanje proračuna, finančni nadzor in finančni predpisi
      1.   Proračun Agencije izvršuje generalni direktor.
      2.   Po vsakem proračunskem letu računovodja Agencije predloži začasne računovodske izkaze Agencije:

                  (a)

                  računovodji Komisije z namenom konsolidacije do 1. marca in

                  (b)

                  Računskemu sodišču do 31. marca po vsakem proračunskem letu.

            3.   Generalni direktor po prejemu pripomb Računskega sodišča o začasnih računovodskih izkazih Agencije na lastno odgovornost pripravi končne računovodske izkaze Agencije in jih predloži Odboru, da bi o njih dal mnenje.
      4.   Odbor da mnenje o končnih računovodskih izkazih Agencije.
      5.   Generalni direktor do 1. julija po vsakem proračunskem letu posreduje končne računovodske izkaze in mnenje Odbora Evropskemu parlamentu, Svetu, Komisiji in Računskemu sodišču.
      6.   Končni računovodski izkazi so objavljeni na spletni strani Agencije.
      7.   Generalni direktor pošlje Računskemu sodišču odgovor na njegove pripombe do 30. septembra.
      8.   Generalni direktor Evropskemu parlamentu na njegovo zahtevo predloži vse informacije, potrebne za nemoteno uporabo postopka razrešnice za zadevno proračunsko leto.
      9.   Evropski parlament podeli na priporočilo Sveta, ki odloča s kvalificirano večino, pred 30. aprilom leta N + 2 generalnemu direktorju razrešnico za izvrševanje proračuna za leto N.
      10.   Po potrebi je v skladu s členom 183 Pogodbe sprejeta posebna finančna uredba, ki se uporablja za Agencijo.
      Člen 9
      Kapital
      1.   Kapital Agencije je 5 824 000 EUR.
      2.   Kapital se zagotovi na naslednji način:

                  Belgija

                  EUR

                  192 000

                  Bolgarija

                  EUR

                  96 000

                  Češka

                  EUR

                  192 000

                  Danska

                  EUR

                  96 000

                  Nemčija

                  EUR

                  672 000

                  Estonija

                  EUR

                  32 000

                  Irska

                  EUR

                  32 000

                  Grčija

                  EUR

                  192 000

                  Španija

                  EUR

                  416 000

                  Francija

                  EUR

                  672 000

                  Italija

                  EUR

                  672 000

                  Ciper

                  EUR

                  32 000

                  Latvija

                  EUR

                  32 000

                  Litva

                  EUR

                  32 000

                  Luksemburg

                  EUR

                  —

                  Madžarska

                  EUR

                  192 000

                  Malta

                  EUR

                  —

                  Nizozemska

                  EUR

                  192 000

                  Avstrija

                  EUR

                  96 000

                  Poljska

                  EUR

                  416 000

                  Portugalska

                  EUR

                  192 000

                  Romunija

                  EUR

                  288 000

                  Slovenija

                  EUR

                  32 000

                  Slovaška

                  EUR

                  96 000

                  Finska

                  EUR

                  96 000

                  Švedska

                  EUR

                  192 000

                  Združeno kraljestvo

                  EUR

                  672 000

            3.   Obrok v višini 10 % kapitala se plača, ko država članica pristopi k Skupnosti. Poleg tega lahko Svet izda poziv k vplačilu nadaljnjih obrokov s sklepom, ki ga na predlog Komisije sprejme s kvalificirano večino. Zahtevani znesek obroka se plača Agenciji v tridesetih dneh od sprejetja navedenega sklepa.
      4.   Udeležba v kapitalu ne daje nobene pravice do dividend ali obresti. Pravica do povračila nominalnega zneska obrokov vplačanega kapitala je možna izključno v primeru likvidacije Agencije.
      5.   Vsa plačila se izvršijo v eurih.
      Člen 10
      Stroški
      Agencija lahko v skladu s členom 54 Pogodbe zaračunava dajatev od transakcij, v katerih sodeluje z uveljavljanjem svoje pravice do izbire ali izključne pravice za sklepanje dobavnih pogodb. Prihodki od take dajatve se uporabljajo izključno za kritje obratovalnih stroškov.
      Podrobne določbe o tej dajatvi so navedene v izvedbenem sklepu. Stopnjo dajatve in način njenega določanja in obračunavanja po posvetovanju s Svetom določi Komisija na predlog generalnega direktorja, ki predhodno pridobi mnenje Odbora.
      POGLAVJE 3
      SVETOVALNI ODBOR
      Člen 11
      Sestava odbora
      1.   Odbor je sestavljen iz članov iz držav članic v skladu s spodnjo razpredelnico. Države članice pa se lahko odločijo, da v njem ne bodo sodelovale. Če kateri izmed članov odstopi ali ni sposoben opravljati svojih dolžnosti, je za preostanek njegovega mandata imenovan naslednik.

                  Belgija

                  2 člana

                  Bolgarija

                  2 člana

                  Češka

                  2 člana

                  Danska

                  1 član

                  Nemčija

                  4 člani

                  Estonija

                  1 član

                  Irska

                  1 član

                  Grčija

                  2 člana

                  Španija

                  3 člani

                  Francija

                  4 člani

                  Italija

                  4 člani

                  Ciper

                  1 član

                  Latvija

                  1 član

                  Litva

                  2 člana

                  Luksemburg

                  —

                  Madžarska

                  2 člana

                  Malta

                  —

                  Nizozemska

                  2 člana

                  Avstrija

                  2 člana

                  Poljska

                  3 člani

                  Portugalska

                  2 člana

                  Romunija

                  3 člani

                  Slovenija

                  2 člana

                  Slovaška

                  2 člana

                  Finska

                  2 člana

                  Švedska

                  2 člana

                  Združeno kraljestvo

                  4 člani.

            2.   Mesta v Odboru so razdeljena glede na udeležbo držav članic v kapitalu Agencije, poleg tega pa bi morala odražati ustrezne izkušnje in strokovno znanje držav članic in/ali njihove dejavnosti na področjih, kot so trgovina z jedrskim materialom in storitvami v okviru jedrskega gorivnega ciklusa ali proizvodnje jedrske energije.
      3.   Člane Odbora imenujejo njihove države članice na podlagi njihovih ustreznih izkušenj in strokovnega znanja na področju trgovine z jedrskim materialom in storitvami v okviru jedrskega gorivnega ciklusa ali proizvodnje jedrske energije ali pri vprašanjih urejanja jedrske trgovine. Mandat traja tri leta. Mandat je lahko podaljšan.
      Člen 12
      Vodstvo Odbora
      1.   Odbor izmed svojih članov imenuje predsednika in dva podpredsednika. Ti izvršilni uradniki predstavljajo izkušnje Odbora in različnih strani industrije, in sicer proizvajalcev in uporabnikov. Podpredsednik z daljšim stažem nadomesti predsednika, če ta ne more izpolniti svojih dolžnosti.
      2.   Mandat predsednika in podpredsednikov traja tri leta. Njihov mandat je lahko enkrat podaljšan, predsedovanje pa bi moralo rotirati med člani Odbora, ki predstavljajo različne izkušnje iz industrije in uprave. Mandat predsednika ali podpredsednikov se samodejno konča, če se njegov mandat člana Odbora zaključi brez podaljšanja.
      Člen 13
      Naloge Odbora
      1.   Odbor pomaga Agenciji pri izvajanju njenih nalog, tako da daje mnenja in zagotavlja analize in informacije. Odbor zagotavlja pomoč tudi pri pripravi poročil, raziskav in analiz, ki jih je morda treba pripraviti v skladu s členom 1(1) in katerih priprava je v odgovornosti generalnega direktorja, kot je navedeno v članu 3(3). Agencijo povezuje s proizvajalci in uporabniki na področju jedrske industrije.
      2.   Z Odborom se je mogoče posvetovati o vseh zadevah, ki spadajo v pristojnost Agencije, in sicer ustno na njegovih sejah ali pisno v času med sejami. Odbor lahko na pobudo najmanj ene tretjine svojih članov da mnenje o kateri koli taki zadevi.
      3.   Odbor se skliče in generalni direktor se posvetuje z njim pred sprejetjem kakršne koli odločitve o zadevah, ki se nanašajo na:

                  (a)

                  pravila za uravnavanje ponudbe in povpraševanja (šesti odstavek člena 60 Pogodbe);

                  (b)

                  kapital Agencije; njegovo povečanje ali zmanjšanje ali njegovo nadaljnje zagotavljanje (četrti odstavek člena 54 Pogodbe);

                  (c)

                  posojila iz člena 6;

                  (d)

                  uporabo dajatve od transakcij, predvidene za kritje stroškov poslovanja Agencije (peti odstavek člena 54 Pogodbe);

                  (e)

                  pogoje za ustvarjanje in črpanje komercialnih zalog s strani Agencije (prvi odstavek člena 72 Pogodbe);

                  (f)

                  finančna vprašanja iz člena 8, tudi finančno uredbo za Agencijo in pripravo posebnega finančnega načrta Agencije, kot je določeno v členu 171(2) Pogodbe;

                  (g)

                  letno poročilo, tudi tržno analizo in delovni program za naslednje leto;

                  (h)

                  merila za določanje prakse, prepovedane v skladu s členom 68 Pogodbe;

                  (i)

                  razpustitev Agencije.

            4.   Generalni direktor lahko po potrebi določi rok, v katerem mora Odbor predložiti mnenje. Rok ne sme biti krajši od enega meseca od dne, ko je bilo sporočilo o tem poslano članom Odbora.
      5.   Če mnenja Odbora v tem času ni mogoče dobiti, lahko generalni direktor sprejme odločitev.
      6.   Odločitve, ki so v pristojnosti generalnega direktorja in se nanašajo na zadeve iz tega člena, se ne sprejmejo prej kot deset delovnih dni po izdaji mnenja Odbora, če se od tega mnenja razlikujejo.
      7.   Odbor sprejme poslovnik za vse zadeve, ki niso določene v tem statutu.
      Člen 14
      Seje Odbora
      1.   Odbor je sklican:

                  (a)

                  kadar izvršilni uradniki menijo, da je to potrebno, običajno pa dvakrat letno;

                  (b)

                  na zahtevo generalnega direktorja, zlasti če je v skladu s členom 13(3) obvezno posvetovanje z Odborom, in

                  (c)

                  na pisno zahtevo najmanj tretjine članov Odbora, v kateri so navedene točke, ki jih je treba uvrstiti na dnevni red.
                  Dnevni red pripravi Agencija v sodelovanju s predsednikom, odobri pa ga Odbor.
                  Agencija pošlje dokumentacijo v zvezi z dnevnim redom vsem članom Odbora vsaj petnajst delovnih dni pred sejo.

            2.   Na sejah Odbora je potrebna sklepčnost večine njegovih članov. Mnenja so lahko predložena, če jih potrdi večina navzočih ali zastopanih članov.
      3.   Vsak član Odbora ima en glas. Če se član ne more udeležiti seje, lahko pisno imenuje katerega koli drugega člana, da glasuje v njegovem imenu.
      4.   Generalni direktor ali oseba, ki ga nadomešča, prisostvuje sejam Odbora, vendar nima pravice glasovanja. Druge osebe, ki niso osebje Agencije, lahko sodelujejo na seji samo s privolitvijo vseh prisotnih članov in ob upoštevanju obveznosti iz odstavka 5.
      5.   Člani Odbora so v skladu s členom 194 Pogodbe zavezani k varovanju tajnosti vseh dejstev, informacij, znanja ali dokumentov s stopnjo zaupnosti, ki pridejo v njihovo posest oziroma so jim sporočeni v okviru njihove funkcije članov Odbora.
      6.   Generalni direktor zagotovi, da ima Odbor ustrezen sekretariat, ki je imenovan z odobritvijo Komisije. Sekretariat vodi zapisnike o sejah Odbora, pododborov in izvršilnih uradnikov. Stroške delovanja Odbora krije Agencija.
      7.   Agencija povrne potne stroške za enega člana Odbora iz vsake države članice.

         (1)  UL L 56, 4.3.1968, str. 1. Uredba, kakor je bila nazadnje spremenjena z Uredbo (ES, Euratom) št. 1558/2007 (UL L 340, 22.12.2007, str. 1).


title: 2014/696/EU: Sklep Evropskega parlamenta in Sveta z dne 25. septembra 2014 o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2012/010 RO/Mechel iz Romunije)

text:
               8.10.2014

               SL

               Uradni list Evropske unije

               L 292/12

         SKLEP EVROPSKEGA PARLAMENTA IN SVETA
   z dne 25. septembra 2014
   o uporabi sredstev Evropskega sklada za prilagoditev globalizaciji v skladu s točko 13 Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (vloga EGF/2012/010 RO/Mechel iz Romunije)

      (2014/696/EU)

   EVROPSKI PARLAMENT IN SVET EVROPSKE UNIJE STA –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 1927/2006 Evropskega parlamenta in Sveta z dne 20. decembra 2006 o ustanovitvi Evropskega sklada za prilagoditev globalizaciji (1) in zlasti člena 12(3) Uredbe,
   ob upoštevanju Uredbe (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (2) ter zlasti drugega odstavka člena 23 Uredbe,
   ob upoštevanju Uredbe Sveta (EU, Euratom) št. 1311/2013 z dne 2. decembra 2013 o večletnem finančnem okviru za obdobje 2014–2020 (3) in zlasti člena 12 Uredbe,
   ob upoštevanju Medinstitucionalnega sporazuma z dne 2. decembra 2013 med Evropskim parlamentom, Svetom in Komisijo o proračunski disciplini, sodelovanju v proračunskih zadevah in dobrem finančnem poslovodenju (4) ter zlasti točke 13 navedenega sporazuma,
   ob upoštevanju predloga Evropske komisije,
   ob upoštevanju naslednjega:

               (1)

               Evropski sklad za prilagoditev globalizaciji (ESPG) je bil ustanovljen za zagotavljanje dodatne podpore delavcem, ki so postali presežni zaradi velikih strukturnih sprememb v svetovnih trgovinskih tokovih, do katerih je prišlo zaradi globalizacije, ter za pomoč pri njihovi ponovni vključitvi na trg dela.

               (2)

               Sredstva ESPG ne presegajo najvišjega letnega zneska 150 milijonov EUR (cene iz leta 2011), kot je določeno v členu 12 Uredbe (EU, Euratom) št. 1311/2013.

               (3)

               Romunija je vlogo za uporabo sredstev ESPG v zvezi z odpuščanjem presežnih delavcev v podjetju SC Mechel Campia Turzii SA in pri proizvajalcu v poproizvodni fazi vložila 21. decembra 2012 ter jo dopolnila z dodatnimi informacijami do vključno 4. marca 2014. Ta vloga izpolnjuje zahteve za določitev finančnih prispevkov iz člena 10 Uredbe (ES) št. 1927/2006. Komisija zato predlaga uporabo zneska v višini 3 571 150 EUR.

               (4)

               Zato bi bilo treba uporabiti sredstva ESPG, da se zagotovi finančni prispevek za vlogo, ki jo je predložila Romunija –

         SPREJELA NASLEDNJI SKLEP:
   Člen 1
   V splošnem proračunu Evropske unije za proračunsko leto 2014 se iz Evropskega sklada za prilagoditev globalizaciji uporabi vsota 3 571 150 EUR v sredstvih za prevzem obveznosti in sredstvih za plačila.
   Člen 2
   Ta sklep se objavi v Uradnem listu Evropske unije.

      V Bruslju, 25. septembra 2014

            Za Evropski parlament

            Predsednik

         M. SCHULZ

            Za Svet

            Predsednik

         S. GOZI

      (1)  UL L 406, 30.12.2006, str. 1.

      (2)  UL L 347, 20.12.2013, str. 855.

      (3)  UL L 347, 20.12.2013, str. 884.

      (4)  UL C 373, 20.12.2013, str. 1.


title: 2008/893/ES: Sklep Evropske centralne banke z dne 17. novembra 2008 o določitvi okvira za skupno naročanje Eurosistema (ECB/2008/17)

text:
               29.11.2008

               SL

               Uradni list Evropske unije

               L 319/76

      SKLEP EVROPSKE CENTRALNE BANKE

   z dne 17. novembra 2008
   o določitvi okvira za skupno naročanje Eurosistema
   (ECB/2008/17)
   (2008/893/ES)
   SVET EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti členov 105 in 106 Pogodbe,
   ob upoštevanju Statuta Evropskega sistema centralnih bank in Evropske centralne banke (v nadaljevanju: „Statut ESCB“) ter zlasti člena 12.1 v povezavi s členom 3.1 in členi 5, 16 in 24 Statuta ESCB,
   ob upoštevanju naslednjega:

               (1)

               V skladu s členom 12.1 Statuta ESCB Svet ECB sprejema smernice in odločitve, potrebne za izvajanje nalog, ki so zaupane Eurosistemu. Skladno s tem je Svet ECB pristojen za odločanje o organizaciji pomožnih dejavnosti, kot je na primer naročanje blaga in storitev, ki so potrebni za izvajanje nalog Eurosistema.

               (2)

               Zakonodaja Evropske skupnosti o naročanju dovoljuje skupna naročila blaga in storitev s strani več naročnikov. To načelo se odraža v uvodni izjavi 15 in členu 11 Direktive 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (1), ki določata uporabo nekaterih centraliziranih načinov nabave.

               (3)

               Eurosistem stremi k upoštevanju načel stroškovne učinkovitosti in uspešnosti ter si pri naročanju blaga in storitev prizadeva dosegati najvišjo vrednost za vložena sredstva. Svet ECB meni, da je skupno naročanje blaga in storitev instrument, s katerim se lahko ti cilji dosežejo z izkoriščanjem sinergij in ekonomije obsega.

               (4)

               Evropska centralna banka (ECB) z vzpostavitvijo okvira za skupno naročanje Eurosistema stremi k spodbujanju sodelovanja ECB in nacionalnih centralnih bank držav članic, ki so sprejele euro, pri takšnih skupnih naročilih.

               (5)

               Svet ECB je ustanovil Urad Eurosistema za usklajevanje naročil (Eurosystem Procurement Coordination Office; v nadaljevanju: urad EPCO) za usklajevanje skupnih naročil. Svet ECB je imenoval centralno banko Banque centrale du Luxembourg za gostiteljico urada EPCO za obdobje od 1. januarja 2008 do 31. decembra 2012.

               (6)

               Ta sklep ne posega v možnost centralnih bank, da od urada EPCO zahtevajo podporo pri naročanju blaga in storitev, ki ne sodijo na področje tega sklepa.

               (7)

               Nacionalne centralne banke držav članic, ki še niso sprejele eura, imajo morda interes za sodelovanje pri dejavnostih urada EPCO in v skupnih razpisnih postopkih, ki se bodo izvajali pod istimi pogoji, kot veljajo za centralne banke –

         SKLENIL:
   Člen 1
   Opredelitve pojmov
   V tem sklepu:

               (a)

               „Eurosistem“ pomeni ECB in nacionalne centralne banke držav članic, ki so sprejele euro;

               (b)

               „naloge Eurosistema“ pomenijo naloge, zaupane Eurosistemu v skladu s Pogodbo in Statutom ESCB;

               (c)

               „centralna banka“ pomeni ECB ali nacionalno centralno banko države članice, ki je sprejela euro;

               (d)

               „vodilna centralna banka“ pomeni centralno banko, odgovorno za izvedbo skupnih razpisnih postopkov;

               (e)

               „centralna banka gostiteljica“ pomeni centralno banko, ki jo Svet ECB imenuje za gostiteljico urada EPCO;

               (f)

               „Usmerjevalni odbor urada EPCO“ pomeni usmerjevalni odbor, ki ga Svet ECB imenuje za usmerjanje dejavnosti urada EPCO. Usmerjevalni odbor urada EPCO sestavljajo po en član iz vsake centralne banke, ki je izbran izmed uslužbencev na visokem položaju z znanjem in strokovnimi izkušnjami z organizacijskimi in strateškimi zadevami v njihovi instituciji, in strokovnjaki za naročila. Usmerjevalni odbor urada EPCO poroča preko Izvršilnega odbora Svetu ECB. Predsedstvo in sekretariat Usmerjevalnega odbora urada EPCO zagotovi ECB;

               (g)

               „skupni razpisni postopek“ pomeni postopek za skupno naročilo blaga in storitev, ki ga izvede vodilna centralna banka v korist centralnih bank, ki sodelujejo v skupnega razpisnega postopka.

         Člen 2
   Področje uporabe
   1.   Ta sklep se uporablja za skupno naročanje centralnih bank za blago in storitve, potrebne za izvajanje nalog Eurosistema.
   2.   Sodelovanje centralnih bank pri dejavnostih urada EPCO in v skupnih razpisnih postopkih je prostovoljno.
   3.   Ta sklep ne posega v Smernico ECB/2004/18 z dne 16. septembra 2004 o naročilih eurobankovcev (2).
   Člen 3
   Urad Eurosistema za usklajevanje naročil
   1.   Urad EPCO opravlja naslednje naloge:

               (a)

               olajšuje sprejetje najboljše prakse naročanja znotraj Eurosistema;

               (b)

               razvija infrastrukturo (npr. strokovno znanje, funkcionalna orodja, informacijske sisteme, postopke), ki je potrebna za skupno naročanje;

               (c)

               prepoznava potencialne primere za skupno naročanje s področja tega sklepa ali zunaj njega na podlagi potreb za naročanje, ki jih centralne banke naslovijo na urad EPCO;

               (d)

               pripravlja in po potrebi posodablja letne načrte naročil za skupne razpisne postopke na podlagi ocene, opisane v točki (c);

               (e)

               v sodelovanju s centralnimi bankami, ki sodelujejo v skupnem razpisnem postopku, pripravlja skupne zahteve;

               (f)

               nudi podporo centralnim bankam v skupnih razpisnih postopkih;

               (g)

               nudi podporo centralnim bankam pri naročilih, ki se nanašajo na skupne projekte Evropskega sistema centralnih bank, če ga za to zaprosi centralna banka, ki vodi tak projekt.

         2.   Centralna banka gostiteljica zagotovi material in kadre, ki so potrebni za izvajanje nalog urada EPCO, v skladu s proračunom, ki ga odobri Svet ECB, kot je to določeno v odstavku 4.
   3.   Centralna banka gostiteljica lahko, ob posvetovanju z Usmerjevalnim odborom urada EPCO, sprejme pravila o notranji organizaciji in upravljanju urada EPCO, vključno s kodeksom ravnanja za uslužbence urada EPCO, ki naj zagotovi največjo stopnjo integritete pri opravljanju njihovih dolžnosti.
   4.   Centralne banke financirajo proračun urada EPCO v skladu s pravili, ki jih sprejme Svet ECB. Urad EPCO pred začetkom finančnega leta predloži predlog letnega proračuna Svetu ECB v potrditev, in sicer preko Usmerjevalnega odbora urada EPCO in Izvršilnega odbora.
   5.   Urad EPCO predloži letno poročilo o svojih dejavnostih Svetu ECB, in sicer preko Usmerjevalnega odbora urada EPCO in Izvršilnega odbora.
   6.   Dejavnosti urada EPCO nadzoruje Odbor notranjih revizorjev v skladu s pravili, ki jih sprejme Svet ECB. S tem se ne posega v pravila nadzora in revizije, ki veljajo za centralno banko gostiteljico ali jih le-ta sprejme.
   7.   Usmerjevalni odbor urada EPCO ovrednoti uspešnost in učinkovitost dejavnosti urada EPCO pet let po njegovi ustanovitvi. Na podlagi tega ovrednotenja Svet ECB odloči, ali je treba opraviti postopek za izbiro nove centralne banke gostiteljice.
   Člen 4
   Skupni razpisni postopki
   1.   Skupni razpisni postopek je za namene tega sklepa potreben, če: (i) je razumno pričakovati, da bo skupno naročilo blaga in storitev imelo za posledico ugodnejše nabavne pogoje v skladu z načeli stroškovne učinkovitosti in uspešnosti; ali če (ii) morajo centralne banke sprejeti harmonizirane zahteve in standarde v zvezi s takšnimi blagom in/ali storitvami.
   2.   Po tem, ko urad EPCO prepozna potencialni primer za skupno naročilo, povabi centralne banke k sodelovanju v skupnem razpisnem postopku. Centralne banke pravočasno obvestijo urad EPCO o tem, ali nameravajo sodelovati v skupnem razpisnem postopku, in če je tako, sporočijo uradu EPCO svoje poslovne zahteve. Centralna banka lahko odstopi od sodelovanja pri skupnem naročilu pred objavo obvestila o naročilu.
   3.   Svet ECB lahko na podlagi letnega načrta naročil za skupne razpisne postopke, ki ga pripravi urad EPCO, in po posvetovanju z Usmerjevalnim odborom urada EPCO začne skupne razpisne postopke in izmed centralnih bank, ki sodelujejo v skupnem razpisnem postopku, izbere eno ali več vodilnih centralnih bank. Vsaka posodobitev letnega načrta naročil se predloži Svetu ECB.
   4.   Vodilna centralna banka izvede skupni razpisni postopek v korist centralnih bank, ki sodelujejo v skupnem razpisnem postopku, v skladu s pravili naročanja, ki veljajo za vodilno centralno banko. V obvestilu o naročilu vodilna centralna banka natančno navede, katere centralne banke sodelujejo v skupnem razpisnem postopku in kakšna je struktura pogodbenih razmerij.
   5.   Vodilna centralna banka pripravi razpisno dokumentacijo ter oceni vloge in ponudbe v sodelovanju z uradom EPCO in ostalimi centralnimi bankami, ki sodelujejo v skupnem razpisnem postopku.
   6.   Vodilna centralna banka izvede skupni razpisni postopek v enem ali več jezikih, določenih v letnem načrtu naročil.
   Člen 5
   Sodelovanje nacionalnih centralnih bank držav članic, ki še niso sprejele eura
   Svet ECB lahko povabi nacionalne centralne banke držav članic, ki še niso sprejele eura, k sodelovanju pri dejavnostih urada EPCO in v skupnih razpisnih postopkih pod istimi pogoji, kot veljajo za centralne banke.
   Člen 6
   Končna določba
   Ta sklep začne veljati 1. decembra 2008.

      V Frankfurtu na Majni, 17. novembra 2008

            Predsednik ECB

         Jean-Claude TRICHET

      (1)  UL L 134, 30.4.2004, str. 114.

      (2)  UL L 320, 21.10.2004, str. 21.


title: Sklep Komisije z dne 6. novembra 2002 o ustanovitvi Urada za vodenje in plačevanje posameznih pravic

text:
Pomembno pravno obvestilo

|

32003D0522

Uradni list L 183 , 22/07/2003 str. 0030 - 0034

		Sklep Komisijez dne 6. novembra 2002o ustanovitvi Urada za vodenje in plačevanje posameznih pravic(2003/522/ES)KOMISIJA EVROPSKIH SKUPNOSTI JE –ob upoštevanju člena 20 Poslovnika Komisije [1],ob upoštevanju naslednjega:(1) Uredba Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti [2] (v nadaljnjem besedilu "splošna finančna uredba"), daje okvir za ustanovitev nove vrste upravnega urada.(2) Smernice Komisije z dne 13. decembra 1999 za politiko eksternalizacije [3] in Bela knjiga o upravni reformi [4] določata novo politiko eksternalizacije, ki temelji na viziji uprave, osredotočene na svoje bistvene naloge in dejavnosti.(3) Rezultati analize, ki jo je opravila Skupina za načrtovanje in usklajevanje eksternalizacije potem, ko je pregledala razmere v Komisiji in na medinstitucionalni ravni na številnih področjih, poudarjajo glavne prednosti, ki bi jih lahko prinesli uradi Skupnosti na področjih, kjer je potrebna posebna pozornost, kot je na primer potreba, da se zagotovi, da so aktivnosti na različnih lokacijah skladne, in opredeli najmanjša kritična velikost vsakega urada.(4) Vrsto izbranega urada sestavljajo upravni organi, ki zagotavljajo podporo za dejavnosti drugih oddelkov Komisije in/ali morebiti drugih institucij Skupnosti.(5) Analiza, ki je bila opravljena podrobneje na področju vodenja in plačevanja posameznih pravic, navaja prednosti, če se izvajanje odločitev, ki vključujejo upravno podporo, poveri eni sami strukturi. Ta struktura je zlasti primerna za učinkovito in gospodarno uporabo virov, pri čemer se izboljša vsebina opravljenih storitev, učinkovitost operativnih odgovornosti ter spremljanje potreb in zahtev uporabnikov.(6) Taka vrsta urada predstavlja primerno orodje za želeni premik na medinstitucionalno raven na tem področju in nekatere druge institucije Skupnosti so že izrazile zanimanje za to.(7) Bistveno je, da Urad kot upravni urad za Komisijo, ostane jasno povezan z generalnim direktoratom v skladu s Smernicami, ki jih je Komisija sprejela 28. maja 2002 [5]. Torej mora biti povezan z Generalnim direktoratom za kadrovske in administrativne zadeve.(8) Treba je opredeliti naloge in delovanje Urada.(9) Potrebna je boljša usklajenost vodenja in plačevanja pravic za vse osebje Komisije, čeprav naj se v Bruslju, Luksemburgu in Ispri ohranijo lokalne službe.(10) V skladu s smernicami Komisije naj se ustanovi upravljalni odbor, ki deluje pod vodstvom kolegija Komisije in njegova glavna naloga je, da nadzoruje delo Urada, opredeli njegove pristojnosti in naloge in zagotavlja, da se pravilno izvajajo. Zato je treba določiti točno sestavo upravljalnega odbora v skladu s smernicami ter njegove naloge in notranjo organizacijo.(11) Treba je sprejeti pravila za imenovanje osebja Urada in zagotoviti, da se za Urad uporabljajo ista pravila in postopki kot za Komisijo.(12) Komisija za Urad opredeli pristojnosti, ki se po kadrovskih predpisih dodelijo organu za imenovanja in po pogojih za zaposlitev drugih uslužbencev organu, ki je pooblaščen za sklepanje pogodb.(13) Treba je določiti načela, ki urejajo odgovornosti direktorja Urada tako v odnosu do osebja urada kot glede dejavnosti Urada.(14) Direktor Urada mora upravljalnemu odboru predstaviti svoje cilje ter redna poročila in letno poslovno poročilo.(15) Finančne zahteve zahtevajo, da se Naslov V Drugega dela Finančne uredbe uporablja za Urad, v skladu s splošnim načelom, naj bo oseba, odgovorna za pogajalske zahteve za dodeljena proračunska sredstva z Generalnim direktoratom za proračun, odredbodajalec na podlagi prenosa, in da se dajo zagotovila glede računovodskih pravil in metod, ki naj jih uporablja Urad.(16) Generalni direktorat, s katerim je Urad povezan, naj pomaga upravljalnemu odboru, odgovoren naj bo za vzdrževanje rednih stikov z vsemi uradi in zagotavlja, da je delovanje različnih uradov skladno. Ta vloga je zlasti pomembna pri zagotavljanju nemotenega poteka prehodnega obdobja.(17) Sklep Komisije z dne 18. septembra 2002 predstavlja amandma k predlogu proračuna za leto 2003 in ustvarja proračunski okvir za ustanovitev Urada –SKLENILA:POGLAVJE IUSTANOVITEV, NAMEN, NALOGE IN LOKACIJAČlen 1UstanovitevUstanovi se Urad za vodenje in plačevanje posameznih dajatev, v nadaljnjem besedilu "Urad".Generalni direktorat, s katerim je Urad povezan, je Generalni direktorat za kadrovske in administrativne zadeve.Urad deluje od 1. januarja 2003.Člen 2Namen1. Urad določi, izračuna in plačuje pravice in osebne prejemke osebja, zaposlenega v institucijah Skupnosti, ter zunanjih sodelavcev, kakor je predpisano v členu 3 in na podlagi kadrovskih predpisov in prilog h kadrovskim predpisom ter splošnih določb za izvajanje.2. Urad uresničuje svoj namen v skladu z upravnimi predpisi, veljavnimi v Komisiji.3. Na pobudo Generalnega direktorata za kadrovske in administrativne zadeve ali na predlog Urada v soglasju z Generalnim direktoratom Komisija sprejme bodisi nova pravila ali potrebne spremembe.Upravljalni odbor Urada sestavi podrobnosti navedenega postopka skupaj z Generalnim direktoratom za kadrovske in administrativne zadeve.4. Urad lahko deluje na zahtevo in v imenu drugega organa ali agencije, ustanovljene v skladu s ali na podlagi Pogodb in s privolitvijo upravljalnega odbora.Člen 3Naloge1. Urad določi, izračuna in plača naslednje pravice:(a) plače in nadomestila;(b) stroške službenih potovanj;(c) plačila strokovnjakom;(d) kritje zdravstvenega in nezgodnega zavarovanja;(e) pokojnine;(f) dajatev za brezposelnost;(g) druge finančne pravice kot so posojila za gradnjo.2. Urad lahko opravlja dodatne storitve, za katere prejema plačilo, v skladu s postopkom, predpisanim v členu 7(8).Člen 4LokacijaSedež Urada je v Bruslju.Enoti Urada se ustanovita v Luksemburgu in v Ispri.POGLAVJE IIUPRAVLJALNI ODBORČlen 5Pristojnosti in nalogeUpravljalni odbor deluje na podlagi prenosa pristojnosti Komisije, kateri je odgovoren v okviru svojih pristojnosti in nalog, in pod vodstvom člana Komisije, ki je odgovoren za kadrovske in administrativne zadeve.Člen 6Sestava1. Upravljalni odbor sestavljajo:(a) generalni sekretar Komisije;(b) generalni direktor Generalnega direktorata za kadrovske in administrativne zadeve;(c) generalni direktor Generalnega direktorata za proračun;(d) generalni direktor Generalnega direktorata za prevajanje;(e) generalni direktor Skupnega raziskovalnega središča;(f) dva predstavnika zaposlenih;(g) predstavnik drugih institucij Skupnosti.2. Predsednik upravljalnega odbora je generalni direktor Generalnega direktorata za kadrovske in administrativne zadeve.3. Generalni sekretar in vsak generalni direktor lahko določijo namestnike, ki morajo biti uradniki iz plačilnega razreda A1 v isti službi.4. Predstavnika zaposlenih imenuje odbor uslužbencev. Ne sodelujeta pri odločanju glede upravljanja, organizacije ali delovanja Urada. Ta določba ne vpliva na obstoječe postopke za socialni dialog.5. Predstavnika drugih institucij Skupnosti imenuje skupina vodij administracij. Ta predstavnik lahko glasuje samo o zadevah, ki se upravljajo medinstitucionalno.6. Upravljalni odbor lahko povabi strokovnjake, da mu pomagajo pri izvajanju njegovih nalog.Člen 7Dolžnosti1. Na predlog direktorja Urada, v nadaljnjem besedilu "direktor", upravljalni odbor skladno z obstoječimi postopki v Komisiji odobri organizacijsko strukturo Urada.2. Na predlog direktorja upravljalni odbor odobri pravila, ki urejajo delovanje in organizacijo Urada, in po potrebi lahko predlaga spremembe navedenih pravil, zlasti da zagotovi operativno usklajenost med upravnimi uradi, ki poročajo Generalnemu direktoratu za kadrovske in administrativne zadeve.3. Na predlog direktorja upravljalni odbor določi politične smernice za dejavnosti Urada.4. Do 31. januarja vsako leto upravljalni odbor sprejme direktorjev program dela. Program dela vključuje zlasti finančni sistem, zajetje rednih poročil in predvidene rezultate (na podlagi operativnih ciljev in kazalcev uspešnosti). Upravljalni odbor lahko prilagodi podrobnosti programa dela.5. Upravljalni odbor odobri načrte prihodkov in odhodkov Urada in potrebne prilagoditve organizacijske sheme.6. V prvem četrtletju vsako leto upravljalni odbor na podlagi poročil, ki jih predloži direktor v skladu s členom 13, pripravi in kolegiju Komisije posreduje mnenje o vseh dejavnostih in o upravljanju Urada.7. Glede postopkov imenovanja višjih vodstvenih uslužbencev in srednjih vodstvenih uslužbencev upravljalni odbor deluje v skladu s členom 14.8. Upravljalni odbor odobri vrsto dodatnih storitev, za katere prejema plačilo, ki jih Urad lahko opravlja na podlagi člena 2(4) in člena 3 ter pogoje, v skladu s katerimi jih lahko opravlja. Na predlog direktorja upravljalni odbor določi vrsto in cene, ki se zaračunavajo za storitve, ki jih Urad lahko opravlja za institucije, ter razporeditev tako pridobljenih prihodkov v proračunu Urada.9. Upravljalni odbor odloča o kakršnih koli načelnih zadevah, ki vplivajo na delovanje Urada, ki niso izrecno predvidene v tem sklepu.Člen 8Notranja organizacijaUpravljalni odbor sprejme svoj poslovnik. Ta poslovnik zlasti ureja naslednja področja:(a) srečanja: pogostost in postopek za sklicevanje in organizacijo srečanj;(b) sekretariat: njegova vloga in organizacijska povezava;(c) pravila za posredovanju dokumentov.Člen 9GlasovanjeKo upravljani odbor sprejema odločitve, ima vsak član, ki ima pravico glasovanja, en glas. Pri neodločenem izidu ima predsednik odločilni glas.Vse odločitve se sprejmejo z navadno večino.POGLAVJE IIIDIREKTORČlen 10Imenovanje1. Urad upravlja direktor (razred A1 ali A2), ki ga imenuje Komisija, potem ko Svetovalni odbor za imenovanja izda pozitivno mnenje na podlagi člena 14(1).2. Direktor je imenovan za dobo treh let, ki se lahko podaljša za nadaljnje obdobje največ dveh let.3. Kolegij Komisije lahko potem, ko pridobi mnenje upravljalnega odbora, odloči, da direktorja odstrani in imenuje začasnega direktorja.Člen 11PooblastilaDirektor je organ za imenovanja za Urad in organ, pooblaščen za sklepanje pogodb v skladu s pravili, veljavnimi v Skupnosti, v mejah pooblastil, ki mu jih dodeli Komisija.Člen 12Dolžnosti1. Pred 31. decembrom vsako leto direktor upravljalnemu odboru predstavi svoj program dela za naslednje leto in njegovo vsebino mora odbor potrditi.2. Direktor je odgovoren za nemoteno delovanje Urada. Na področju pristojnosti, ki jih opredeli kolegij Komisije, deluje pod vodstvom kolegija. Direktor tudi zagotovi usklajeno delovanje različnih centrov Urada in posebej skrbi, da se osebje, ki dela v Uradu, v vseh pogledih obravnava enako, ne glede na njihov kraj opravljanja naloge. Direktor upravljalnemu odboru poroča o svojem izvajanju nalog in mu predloži vse in kakršne koli predloge za nemoteno delovanje Urada.3. Direktor svoje predloge predloži upravljalnemu odboru v skladu s členom 7(1), (2), (3) in (8).4. Direktor upravljalni odbor obvesti o imenovanjih v skladu s členom 14(3).Člen 13PoročanjeDirektor upravljalnemu odboru predloži:1. redno operativno poročilo, katerega sestavo in pogostost določi upravljalni odbor;2. letno poslovno poročilo v prvem četrtletju vsakega leta, ki sledi letu, ki se pregleduje; sestavo poročila določi upravljalni odbor.POGLAVJE IVOSEBJE URADAČlen 14Višji in srednji vodstveni uslužbenci Urada1. Na predlog upravljalnega odbora Komisija pripravi obvestilo o izpraznjenem mestu direktorja Urada. Upravljalni odbor pripravi za Komisijo mnenje o kandidatih, ki jih je izbral Svetovalni odbor za imenovanja.2. Preden Komisija sprejme končno odločitev, upravljalni odbor izda mnenje o kandidatih, ki jih je izbral Svetovalni odbor za imenovanja v skladu s postopki, ki se uporabljajo v Komisiji za mesta višjih vodstvenih uslužbencev (razred A2) in srednjih vodstvenih uslužbencev (razred A3).3. Direktor upravljalni odbor obvesti o imenovanjih na druga mesta srednjih vodstvenih uslužbencev (razred A4 in A5), ki se opravijo v skladu s pravili in postopki, veljavnimi v Komisiji.Člen 15Postopki1. Vsi upravni postopki in prakse v zvezi z upravljanjem osebja se izvajajo pod enakimi pogoji kot za uradnike in druge uslužbence Komisije.2. V skladu s členom 4 Kadrovskih predpisov je treba osebje institucij uradno obvestiti o prostih delovnih mestih v Uradu, ko se organ za imenovanja odloči, da se delovno mesto zapolni.3. V skladu s členom 90 Kadrovskih predpisov se zahteve in pritožbe v zvezi z izvajanjem pooblastil, ki so dodeljena direktorju na podlagi člena 11 tega sklepa, vložijo pri Generalnem direktoratu za kadrovske in administrativne zadeve. Vse pritožbe na teh področjih so zoper Komisijo kot tako.POGLAVJE VFINANČNE DOLOČBEČlen 16Finančne zadeve1. Uporablja se Naslov V Drugega dela Finančne Uredbe.2. Na predlog upravljalnega odbora Komisija glede odobrenih proračunskih sredstev, ki jih izvrši Urad kot del svojih nalog in poslovanja, prenese pooblastila odredbodajalca na direktorja in določi omejitve in pogoje, ki se uporabljajo za prenos navedenih pooblastil.POGLAVJE VIUSKLAJEVANJE IN REVIZIJAČlen 17Usklajevanje1. Usklajevalna enota, ustanovljena v okviru Generalnega direktorata za kadrovske in administrativne zadeve, ima naslednje naloge:(a) pomaga upravljalnemu odboru pri pripravi in spremljanju srečanj ter pomaga predsedniku odbora pri rednem spremljanju odnosov z direktorjem;(b) pomaga direktorju pri izpolnjevanju njegovih dolžnosti ob spoštovanju njegovih pristojnosti in prerogativov, zlasti v odnosih z Generalnim direktoratom za kadrovske in administrativne zadeve;(c) zagotavlja operativno usklajenost Urada v odnosu do drugih upravnih uradov Generalnega direktorata za kadrovske in administrativne zadeve in ostale Komisije, zlasti glede organizacije osebja in kadrovske politike;(d) zagotavlja, da se pravila in prakse, ki so v veljavi v Komisiji na področju kadrovske politike, v Uradu dosledno in enotno uporabljajo.2. Med naloge usklajevalne enote spada poročanje upravljalnemu odboru, ko slednji to zahteva.Člen 18RevizijaPredsednik upravljalnega odbora najpozneje šest mesecev po koncu tretjega celega leta delovanja Urada kolegiju Komisije pod vodstvom člana Komisije, ki je odgovoren za kadrovske in administrativne zadeve, zagotovi izčrpno analizo delovanja Urada v navedenem obdobju. Ta analiza lahko, kjer je to primerno, vključuje predloge za spremembe tega sklepa.V Bruslju, 6. novembra 2002Za KomisijoNeil KinnockPodpredsednik[1] UL L 308, 8.12.2000, str. 26.[2] UL L 248, 16.9.2002, str. 1.[3] SEC(1999) 2051, str. 7.[4] COM(2000) 200 dokončno.[5] SEC(2002) 618 dokončno.--------------------------------------------------


title: Sklep Sveta z dne 24. novembra 1997 o sklenitvi Konvencije o sodelovanju pri varstvu in trajnostni uporabi reke Donave

text:
Pomembno pravno obvestilo

|

31997D0825

Uradni list L 342 , 12/12/1997 str. 0018 - 0018

		Sklep Svetaz dne 24. novembra 1997o sklenitvi Konvencije o sodelovanju pri varstvu in trajnostni uporabi reke Donave(97/825/ES)SVET EVROPSKE UNIJE JEob upoštevanju Pogodbe o ustanovitvi Evropske skupnosti in zlasti člena 130s(1) v povezavi s prvim stavkom člena 228(2) in prvim odstavkom člena 228(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju mnenja Ekonomsko-socialnega odbora [3],ker je Komisija v imenu Skupnosti sodelovala pri pogajanjih v okviru ad hoc delovne skupine za pripravo Konvencije o sodelovanju pri varstvu in trajnostni uporabi reke Donave;ker je bila ta konvencija podpisana v imenu Skupnosti 29. junija 1994 v Sofiji v Bolgariji;ker so cilji Konvencije določiti okvir za dvostransko ali večstransko sodelovanje za varstvo morskega okolja, za preprečevanje onesnaževanja reke Donave in nadzor nad njenim onesnaževanjem ter za zagotovitev trajnostne uporabe vodnih virov držav, skozi katere teče reka Donava;ker je Skupnost sprejela ukrepe na področju, ki je zajeto v Konvenciji; ker mora Skupnost na tem področju prevzeti mednarodno obveznost;ker okoljska politika Skupnosti v skladu s členom 130r prispeva k uresničevanju ciljev ohranjanja, varstva in izboljšanja kakovosti okolja, varovanja zdravja ljudi ter skrbne in preudarne rabe naravnih virov za trajnostni razvoj ter pospeševanje ukrepov na mednarodni ravni za reševanje regionalnih in svetovnih okoljskih težav;ker je skupni cilj okoljske politike Skupnosti visoka stopnja varstva; ker temelji na načelih previdnostnega in preventivnega ukrepanja, na načelu odpravljanja okoljske škode, prednostno pri viru, in na načelu "plača povzročitelj obremenitve";ker Skupnost in države članice v okviru svojih pristojnosti sodelujejo z zadevnimi tretjimi državami in mednarodnimi organizacijami;ker bo sklenitev Konvencije s strani Skupnosti prispevala k uresničevanju ciljev, določenih v členu 130r Pogodbe, in ker mora biti odobrena,SKLENIL NASLEDNJE:Člen 1Konvencija o sodelovanju pri varstvu in trajnostni uporabi reke Donave se s tem odobri v imenu Skupnosti.Besedilo Konvencije je priloženo k temu sklepu.Člen 2Predsednik Sveta je s tem pooblaščen, da imenuje osebo ali osebe, pooblaščeno(-e) za deponiranje listine o odobritvi pri romunski vladi v skladu s členom 26 Konvencije.V Bruslju, 24. novembra 1997Za SvetPredsednikE. Hennicot-Schoepges[1] UL C 288, 1.10.1996, str. 19.[2] Mnenje, podano dne 25. oktobra 1996 (UL C 347, 18.11.1996).[3] UL C 66, 3.3.1997, str. 1.--------------------------------------------------